< Grafikus felület

Xorg

A beállításról

Az Xorg konfigurációs állománya ma már nincs az /etc/X11/ könyvtárban. Az Xorg megpróbálja felismerni a videókártyát, majd beállítás fájlok nélkül használja.

xorg.conf állományt ettől függetlenül hozhatunk létre a /etc/X11 könyvtárban, amely működni is fog:

/etc/X11/xorg.conf

Ezen felül készíthetünk egy xorg.conf.d könyvtárat, amelyben újabb fájlokat állíthatunk be:

/etc/X11/xorg.conf.d

Például:

/etc/X11/xorg.conf.d/nvidia.conf

Kézibeállítás

X -configure

Létre jön egy /root/xorg.conf.new

Szerkesszük:

nano /root/xorg.conf.new

A fájl végén, adjuk hozzá a Modes sort:

... SubSection "Display" Viewport 0 0 Depth 24 Modes "1024x768" EndSubSection EndSection

Másoljuk a helyére:

cp xorg.conf.new /etc/X11/xorg.conf

X képernyővédő

Az X felület rendelkezik egy képernyővédővel, amit kikapcsolhatunk az alábbi módon.

Kikapcsolás:

xset -dpms s off

Bejelentkező Debian alapú rendszeren

Mostanában LinuxMint Debiant használok, amelynek az alapértelmezett grafikus bejelentkezéskezelője az mdm. Szerettem volna valami egyszerűbb és gyorsabb megoldást. Ez lett a slim. A slim telepítése egyszerű:

apt-get install slim

Telepítéskor rákérdez, hogy melyiket szeretném alapértelmezettnek. Az mdm-et vagy a slim-et. Kiválasztottam a slimet. Grafikus környezet fel van telepítve lxde és a mate. Az az apróbb gondom támad, hogy alapértelmezés az lxde, de én mostanában a mate környezetet használom, és továbbra is azt szeretném. A bejelentkező felületen természetesen lehet sessionok között választani, de a mate nincs köztük.

Eszembe jutott az update-alternatives parancs. Kiderítettem a man alapján hogyan tudom kilistázni az alternatívák neveit:

update-alternatives --get-selections

Ott láttam meg a x-session-manager alternatív nevet. Ki is adtam a következő parancsot:

update-alternatives --config x-session-manager

Az akadály ezzel elhárult. Most már Mate környezet jelenik meg bejelentkezés után.

Linkek

http://x.debian.net/howto/configure-input.html

http://wiki.debian.org/SynapticsTouchpad

http://who-t.blogspot.com/2010/01/new-configuration-world-order.html

https://wiki.debian.org/Xorg (2018)